ΓΡΑΠΤΗ ΕΡΩΤΗΣΗ E-0137/02

υποβολή: Jorge Hernndez Mollar (PPE-DE) προς την Επιτροπή

(1 Φεβρουαρίου 2002)

Θέμα: Κατάλογος κοινοτικών προτάσεων για την κοινή ευρωπαϊκή πολιτική στον τομέα της μετανάστευσης

Κατά το πρώτο εξάμηνο του τρέχοντος έτους θα πρέπει να γίνει σαφές ότι, όσον αφορά τη μεταναστευτική πολιτική, ο βασικός στόχος είναι η ενοποίηση των πολύ διαφορετικών νομοθεσιών των Δεκαπέντε σε σχέση με το άσυλο και τους πρόσφυγες.

Πρόκειται για ένα περίπλοκο θέμα που θα πρέπει να χρησιμεύσει ως καταλύτης για τη διαμόρφωση της μελλοντικής κοινής ευρωπαϊκής πολιτικής στον τομέα της μετανάστευσης, για την οποία συμφώνησαν τα κράτη μέλη στη Σύνοδο του Λάκεν (Βέλγιο).

Θα μπορούσε η Επιτροπή να αναφέρει ποιός είναι ο κατάλογος των πρωτοβουλιών της με στόχο την προαναφερθείσα ενοποίηση των πολύ διαφορετικών νομοθεσιών των Δεκαπέντε σε σχέση με το άσυλο και τους πρόσφυγες, που θα αποτελέσει τη βάση για τη διαμόρφωση μιας ευρωπαϊκής πολιτικής σε σχέση με τα σύνορα η οποία, με τη σειρά της, θα οδηγήσει στη δημιουργία μιας κοινής αστυνομίας για τον έλεγχο του μεταναστευτικού ρεύματος·

Απάντηση του κ. Vitorino εξ ονόματος της Επιτροπής

(21 Φεβρουαρίου 2002)

Η Επιτροπή εκφράζει την ικανοποίησή της για τα συμπεράσματα που ενέκρινε το Ευρωπαϊκό Συμβούλιο (14-15 Δεκεμβρίου 2001) κατά τη σύνοδό του στο Λάακεν, και ιδίως για την επιβεβαίωση της δέσμευσής του όσον αφορά τις πολιτικές κατευθύνσεις και τους στόχους που τέθηκαν στο Τάμπερε. Επίσης,ποστηρίζει τις νέες ωθήσεις και κατευθυντήριες γραμμές που δόθηκαν προκειμένου να καλυφθεί, στους τομείς της μετανάστευσης και του ασύλου, η καθυστέρηση που έχει σημειωθεί στα θέματα που αναφέρονται στον πίνακα αποτελεσμάτων για την εξέταση της προόδου που πραγματοποιείται για τη δημιουργία ενός χώρου ελευθερίας, ασφάλειας και δικαιοσύνης στην Ευρωπαϊκή Ένωση. Η Επιτροπή τρέφει μεγάλες ελπίδες όσον αφορά την αποφασιστικότητα της Ισπανικής Προεδρίας να προχωρήσει σε συγκεκριμένες ενέργειες, κατά τη διάρκεια του πρώτου εξαμήνου του 2002, για να εμφυσήσει νέο δυναμισμό στη διαδικασία αυτή.

Η Επιτροπήπενθυμίζει ότι οι κύριες προτάσεις που είναι αναγκαίες για την εφαρμογή του άρθρου 63 της συνθήκης ΕΚ καθώς και των συμπερασμάτων του Τάμπερε, έχουν ήδηποβληθεί μέσα στις προβλεπόμενες προθεσμίες. Επομένως, εναπόκειται πρωτίστως στο Συμβούλιο, όπως άλλωστε ζητήθηκε από τους αρχηγούς κρατών και κυβερνήσεων, να επισπεύσει τις εργασίες του. Από την άποψη αυτή, είναι σημαντικό, σύμφωνα με την επιθυμία του Ευρωπαϊκού Συμβουλίου, να δοθεί ιδιαίτερη προσοχή στις προτάσεις οδηγίας σχετικά με τους ελάχιστους κανόνες που πρέπει να διέπουν τηνποδοχή των αιτούντων άσυλο καθώς και σχετικά με τους όρους που πρέπει να πληρούν οιπήκοοι τρίτων χωρών και οι απάτριδες για να μπορέσουν να ζητήσουν να τους χορηγηθεί το καθεστώς πρόσφυγα ή ατόμων που, για άλλους λόγους, χρήζουν διεθνούς προστασίας, και σχετικά με το περιεχόμενο των εν λόγω καθεστώτων. Στο πλαίσιο αυτό, η με πρωτοβουλία του Κοινοβουλίου κατά 10 εκατ. ευρώ αύξηση των πιστώσεων που προβλέπονται το 2002 για το Ευρωπαϊκό Ταμείο για τους Πρόσφυγες, μπορεί οπωσδήποτε να βοηθήσει στο να δοθεί απάντηση στο αίτημα του Ευρωπαϊκού Συμβουλίου να ληφθείπόψη η αναγκαιότητα παροχής βοήθειας στους αιτούντες άσυλο.

Πάντως, η Επιτροπή θα εξακολουθήσει να προσφέρει τη συνδρομή της για τη συνέχιση και την ολοκλήρωση αυτών των προσπαθειών. Για το λόγο αυτό, εκφράζει την ικανοποίησή της για την, από μέρους του Συμβουλίου και βάσει της ανακοίνωσής της του Νοεμβρίου 2001 για μια κοινή πολιτική στον τομέα της λαθρομετανάστευσης, ταχεία έγκριση ενός σχεδίου δράσης στον τομέα αυτό. Σύμφωνα με τη δέσμευση που έχει αναλάβει, προτίθεται να δώσει συνέχεια στη δράση αυτή, το συντομότερο δυνατόν, με την ανάληψη κατάλληλων πρωτοβουλιών στον τομέα της πολιτικής όσον αφορά τις θεωρήσεις εισόδου, τον επαναπατρισμό, μέσω Πράσινης Βίβλου με στόχο εκτεταμένες διαβουλεύσεις, καθώς και τους ελέγχους στα εξωτερικά σύνορα για τους οποίους θα προτείνει, σε προσεχή ανακοίνωση, μια κοινή στρατηγική.

Επί πλέον, όπως της ζητήθηκε, η Επιτροπή προτίθεται ναποβάλει, πριν από το τέλος Απριλίου 2002, τροποποιημένες προτάσεις για τις διαδικασίες ασύλου και οικογενειακής επανένωσης, με την ελπίδα να διευκολύνει την αναζήτηση συμβιβαστικών λύσεων σε ιδιαίτερα ευαίσθητα θέματα. Δίνει επίσης μεγάλη σημασία στην ταχεία ολοκλήρωση των εργασιών για την πρόταση κανονισμού που προορίζεται να αντικαταστήσει τη σύμβαση του Δουβλίνου, μία προτεραιότητα πουπενθυμίζεται τακτικά από το Ευρωπαϊκό Συμβούλιο. Με αυτή την προοπτική, η Επιτροπή θα συνεχίσει τις εργασίες της και για την εξασφάλιση της όσο το δυνατόν γρηγορότερα έναρξης της λειτουργίας του ευρωπαϊκού συστήματος αντιπαραβολής των δακτυλικών αποτυπωμάτων των αιτούντων άσυλο (Eurodac), ελπίζοντας τα κράτη μέλη να λάβουν όλα τα αναγκαία μέτρα προκειμένου να συμμετάσχουν σε αυτό το συντομότερο δυνατόν.

Εξάλλου, η Επιτροπήποστηρίζει τη βούληση που εκφράστηκε στο Λάακεν για μια μεγαλύτερη ενσωμάτωση της μεταναστευτικής πολιτικής στην εξωτερική πολιτική της Ένωσης. Ως εκ τούτου, είναιπέρ κάθε πρωτοβουλίας που αποσκοπεί στον επαναπροσδιορισμό των εργασιών της Ομάδας Υψηλού Επιπέδου για τη Μετανάστευση και το Άσυλο που ιδρύθηκε από το Συμβούλιο το 1999 και της οποίας η εντολή έχει να κερδίσει οπωσδήποτε πολλά από μια αναθεώρηση και επικαιροποίησή της. Από την πλευρά της, θα έπρεπε, πριν από το τέλος του έτους, ναποβάλει στο Συμβούλιο και στο Κοινοβούλιο πρόταση προγράμματος συνεργασίας με τις τρίτες χώρες βάσει της εμπειρίας που έχει αποκομίσει από την εφαρμογή του νέου δημοσιονομικού μέσου το οποίο δημιουργήθηκε με πρωτοβουλία του Κοινοβουλίου. Η Επιτροπή συμμερίζεται επίσης το μέλημα να χαραχθεί μια πραγματική κοινή πολιτική στον τομέα της επανεισδοχής. Θα εντείνει τις προσπάθειές της στη διαπραγμάτευση των συμφωνιών για τις οποίες είναι ήδη εξουσιοδοτημένη και θαποβάλει τις αναγκαίες προτάσεις για την κατά συνεκτικό τρόπο επέκταση της προσέγγισης αυτής.

Τέλος, ευθυγραμμιζόμενη με τις ανακοινώσεις της στις οποίεςποστηρίζει την εισαγωγή μεθόδων ανοικτού συντονισμού στους τομείς της μετανάστευσης και του ασύλου, η Επιτροπή θα αναλάβει προσεχώς πρωτοβουλία για τη δημιουργία του ευρωπαϊκού συστήματος ανταλλαγής πληροφοριών για το άσυλο, τη μετανάστευση και τις χώρες προέλευσης, το οποίο ζητήθηκε από το Ευρωπαϊκό Συμβούλιο. Στο πλαίσιο αυτό, θα ενταχθούν η πρόταση νέου σχεδίου στατιστικής δράσης που ζητήθηκε από το Συμβούλιο το Μάιο του 2001, η προοδευτική ανάπτυξη ηλεκτρονικού παρατηρητηρίου των μεταναστευτικών ροών και η επαναλειτουργία του Κέντρου πληροφόρησης, έρευνας και ανταλλαγών στον τομέα του ασύλου (CIREA), η κατάργηση του οποίου αποφασίστηκε πρόσφατα από την Επιτροπή Μονίμων Αντιπροσώπων. Επί πλέον, η Επιτροπή θα εξετάσει τη δυνατότητα συμπλήρωσης της δράσης των μέσων που έχουν ήδη εγκριθεί στον τομέα της καταπολέμησης των διακρίσεων και του ρατσισμού, με νέες ειδικές πρωτοβουλίες για την ένταξη των μεταναστών.